**תקצירי קורסים - תואר שני - המחלקה לאמנויות**

**194-2-0039/0049 – גישות מחקר**

במסגרת הקורס יכיר התלמיד גישות מתודולוגיות שונות במחקר האמנות. הדגש יושם על הבנת טקסטים תיאורטיים ויישומים מתודולוגיים. הקורס יעסוק בנושאים כמו ההתפתחות ההיסטורית של חקר תולדות האמנות, גישות צורניות והיסטוריות ליצירות אמנות, תפיסות פילוסופיות, פסיכולוגיות וספרותיות, לימודי מגדר, תפיסת האחר באמנות, שאלות של התקבלות של יצירות אמנות ותפישות של תרבות ויזואלית.

**194-2-0109/1091 – תיאוריה וביקורת**

בקורס נדון במושג התיאוריה באופן בו הוא משמש למחקר בתולדות האמנות במסגרת השיח המתודולוגי. דרך קריאת תיאוריות שונות נבחן וניישם גישות שונות לדיון ומחקר. למרות שהקורס ישים דגש על אמנות עכשווית, התיאוריות הנידונות תוכחנה כרלוונטיות לכלל תולדות האמנות.

**194-2-0093/0103 - תרבות חזותית ישראלית: לאומיות ומה שמעבר לה**

תרבות חזותית ישראלית מבטאת ערכים של לאומיות למן קום המדינה ועד לתקופתנו אנו. באותה הלימה, אנו מזהים את סוגיית הלאומיות גם כמערכת אידאולוגית שקשורה למגמות של מודרניזם, פוסט-מודרניזם וגלובליזציה, שפעלו ופועלות בעולם הרחב.

סמינר זה ידון באופן בו התרבות החזותית הישראלית בתחומי אמנות פלסטית, עיצוב גרפי (תקשורת חזותית) ואדריכלות מבטאת לאומיות. נעסוק בייצוגים הרשמיים של המדינה באמצעות בולים, כרזות, שטרות וכו׳; נדון בזרמים אמנותיים שייצרו שיח עם המדינה החדשה ובאמנים שיצירתם מהווה ביקורת הלאומיות וחיפוש אחר הקשרים גלובאליים.

**194-2-0044 – מוזיאולוגיה בשטח**

מטרת הקורס הינה לייצר היכרות של הסטודנטים במגמת האוצרות עם המערכת המוזיאלית ועם השדה האמנותי בישראל במובנים הרחבים והמערכתיים. במהלך הקורס יתקיימו עשרה מפגשים עם בכירים בשדה האמנותי בישראל, בעלי תפקידים "פארא-אוצרותיים", אשר יסייעו לסטודנטים להבין את הכוחות הפועלים בשדה האמנותי, את דרישות השוק, את התנאים האובייקטיביים של המערכת המוזיאלית ואת השיקולים השונים הרלוונטיים להקמת תערוכה.

**194-2-0113 - צריפולוגיה: תורת הצריפים בנוף הארץ ובמוזיאוני המורשת**

הצריף הוא מהגר שעלה ארצה מאירופה המיוערת והקרה, נבנה כפיתרון ארעי להתיישבות בעיר ובכפר, והפך לסמל אייקוני קבוע ומקובע בנוף המקומי. הקורס יחדור לעובי הקורה של תורת הצריפים בתולדות ההתיישבות מימי העלייה הראשונה ועד הצריף שבמוזיאון והמוזיאון שבצריף באתרי המורשת ובתרבות החזותית.

בקורס יילמד מושג הצריף על ציר הזמן הישראלי בעת החדשה. בהיבטיו התרבותיים, ההיסטוריים, האדריכליים והשימוריים והאמנותיים. דגש מיוחד יינתן לצריף כמרכיב מרכזי באוצרות המורשת, לרהיטיו ולחפציו במשך השנים.

**194-2-0045/0055 – עבודה במוזיאון**

במסגרת לימודי המגמה לאוצרות יתנסו הסטודנטים שלנו בעבודה מעשית במוזיאון. במסגרת זאת יעבוד הסטודנט יום אחד בשבוע באחד המוזיאונים בישראל. במהלך עבודתו במוזיאון ייחשף הסטודנט למכלול ההיבטים הכרוכים בעבודה מוזיאלית בהנחייתו של אוצר בכיר וייקח חלק בהצבת תערוכה.

**קורסי סמינר מתואר ראשון:**

**134-1-0093/0103** - **אמנות מונפשת: בין דימויים מלאכותיים לחיים מלאכותיים**מבחינה אטימולוגית למילה הנפשה שתי משמעויות - אחת המתמקדת בתנועה והשניה בחיים, מכאן גם המשמעות הפילוסופית והדתית של מושג זה. בתחילת קורס זה נעמיק בהסטוריה של אמנות מונפשת אשר מתחילה במיתולוגיה היוונית וממשיכה לאמנות נוצרית שמשלבת רובוטיקה ועד לאמנות ניו מדיה של ימינו. אמנות המערבת מכונות נקראה באמצע המאה ה -20 אמנות מלאכותית ובחלק השני של הקורס נבחן את עליית האנימציה בתרבות הדיגיטלית ובעולם האמנות העכשווית ואת השאלות על מדיומים חדשים ויוצרים מלאכותיים אשר מייצרים דימויים במאה ה-21. שאלות אלו מציבות את נושא ההנפשה כמרכזי בשיח של אמנות מהי, אמנים מי הם, כיצד הטכנולוגיה משנה את תפיסותינו ואת הגדרותינו ואיך עולם האמנות נושק לתחומים טכנולוגיים ומדעיים העוסקים באינטליגנציה מלאכותית ומדעי החיים. מטרת הקורס לספק סקירה היסטורית ותיאורטית של מושג ההנפשה וכיצד הוא קשור להתפתחויות בעולם האמנות העכשווית. מילות מפתח : הנפשה, סובייקט, אובייקט, אמנות עכשווית, טכנולוגיה

**134-1-0026/0264** - **נשים באמנות הרנסנס והבארוק**

הקורס יעסוק בתולדות הציור, הפיסול והארכיטקטורה בונציה (1300-1590). נתמקד בציור הונציאני: פאולו ונציאנו, אנדראה מנטנה, ג'ובאני בליני, קרפצ'ו, ג'ורג'ונה, טיציאן, טינטורטו, וורונזה. נעסוק גם בפיסול ובארכיטקטורה בונציה במאות הט"ו?ט"ז בעבודותיהם של ריצ'ו, משפחת לומברדו, סנסובינו ופלאדיו.

**134-1-0303/0313** -**דמעות של צער וצחוק מלא תקווה: סוגיות בחקר רגשות בציור ובפיסול**

בקורס זה נפגיש שני שדות של ידע - ההיסטוריה של האמנות והפסיכולוגיה האנושית. דרך שילוב בין דיסיפלינות אלה נוכל לבחון יצירות אמנות מסוגים שונים ומתקופות שונות בהם באים לידי ביטוי סוגים שונים של רגשות או שנועדו לעורר רגש ספציפי אצל הצופה. נדון בתיאוריות עכשוויות על הדרך בה רגשות בכל תקופה וחברה מנותבים, על רגשות הנחשבים נעלים על אחרים ועל ביטויים מקובלים של רגשות בסיטואציות שונות. לאור דיונים מסוג זה ננתח יצירות אמנות כדי להבין מהי משמעותם הרגשית וכיצד הם נענו לתפיסות רגשיות של החברה בה הם נוצרו.

מביטוי ויזואלי של רגש להפעלת רגש אצל הצופה

צער באמנות ימי הביניים

צער באמנות המודרנית

תיאורי יסורי הגוף של מעונים נוצריים

כאבי גוף ונפש באמנות העכשוית

היכן נמצא קצת אושר?

אהבה וביטוייה באמנות

עונג באמנות של העת החדשה המוקדמת